ASIMAR พุ่งพรวดกว่า 22% เทคนิคดีดตัวหลังพักฐาน ลุ้นทดสอบแนวต้าน 3.9 บ.
ASIMAR พุ่งพรวดกว่า 22% เทคนิคดีดตัวหลังพักฐาน ลุ้นทดสอบแนวต้าน 3.9 บ. ณ เวลา 15.02 น. อยู่ที่ 3.76 บาท ปรับตัวขึ้น 0.70 บาท หรือ 22.88% ระหว่างวันราคาแตะระดับต่ำสุดที่ 2.96 บาท และปรับตัวขึ้นแตะระดับสูงสุดที่ 3.82 บาท มูลค่าซื้อขาย 611.36 ล้านบาท
3 ส.ค. 2558

ผู้สื่อข่าวรายงานว่า ราคาหุ้น บริษัท เอเชียน มารีน เซอร์วิสส์ จำกัด (มหาชน) หรือ ASIMAR ณ เวลา 15.02 น. อยู่ที่ 3.76 บาท ปรับตัวขึ้น 0.70 บาท หรือ 22.88% ระหว่างวันราคาแตะระดับต่ำสุดที่ 2.96 บาท และปรับตัวขึ้นแตะระดับสูงสุดที่ 3.82 บาท มูลค่าซื้อขาย 611.36 ล้านบาท
บล.ธนชาต ระบุในบทวิเคราะห์รอบบ่ายวันนี้ แนะนำซื้อ ASIMAR มองราคาหุ้นดีดตัวขึ้นต่อหลังพักตัวสร้างฐาน กำลังทดสอบจุดสูงสุดรอบก่อนหน้าที่ 3.38 บาท ผ่านได้เป็นจังหวะซื้อเก็งกำไรตาม มีแนวต้านถัดไปบริเวณ 3.50 บาท และเป้าหมายระยะกลางที่ 3.90 บาท
ขณะที่ก่อนหน้านี้มีกระแสข่าวว่าบริษัทจะประกาศผลารดำเนินงานงวดไตรมาส 2/58 ในกลางเดือนส.ค.นั้น คาดว่ามีโอกาสที่จะพลิกเป็นกำไรจากงวดเดียวกันของปีก่อนที่มีผลขาดทุนสุทธิ 5.34 ล้านบาท ซึ่งผลการดำเนินงานที่ดีขึ้นของบริษัทน่าจะมาจากโครงการต่อเรือที่บริษัทได้รับรู้รายได้เข้ามาเรื่อยๆ นับตั้งแต่ดำเนินการโครงการนี้ในปลายไตรมาส 4/57 แล้ว
แหล่งข่าว ASIMAR กล่าวอีกว่า ปีนี้บริษัทฯได้ตั้งเป้าหมายรายได้เติบโต 10% จากปีที่แล้ว ซึ่งในช่วงครึ่งปีแรกของปีนี้ทางบริษัทฯก็ถือว่าทำได้ตามเป้าแล้ว